	Студијски програм: Oсновне струковне студије - Струковни фармацеут

	Назив предмета: Фармакогнозија

	Статус предмета: Обавезни

	Број ЕСПБ: 6

	Услов: Уписан трећи семестар

	Циљ предмета
Циљ предметa је стицање знања везаних за основе фармакогнозије, што подразумева опште дефиниције, историјат и сврху фармакогнозије, упознавање са лековитим биљкама, класификацију и идентификацију биљних и других дрога, биосинтезу и деловање природних производа. Студент ће овладати методама квалитативне и квантитативне анализе, методама изолације и хемијске карактеризације биолошки активних једињења.

	Исход предмета
Студент је након одслушаних предавања и вежби стекао знања и вештине о: лековитим биљним сировинама, основама биологије биљака, производњи, прикупљању и обради биљних сировина, класификацији и идентификацији биљних и других дрога, паковању и чувању, деловању и примени биљних дрога. Студент је оспособљен да примени методе микроскопске и макроскопске анализе, испита исправност дрога, да одреди хемијски састав, деловање и структуру активних принципа. Студент је овладао методама екстракције биљног материјала, методама за квалитативну и квантитативну анализу биљних сировина, методама изолације и идентификације активних принципа. Студент је оспособљен да усвојена знања, вештине и ставове практично примени у пракси.

	Садржај предмета
Теоријска настава
Дефиниција, историјат, циљ, тренутни статус и развој фармакогнозије; Морфологија и анатомија биљака; Различити извори сирових дрога и њихова класификација и идентификација; Биосинтеза и класификација биљних метаболита; Методе у аналитичкој хемији природних производа; Изоловање и разјашњавање структуре природних производа; Угљени хидрати, аминокиселине и пептиди у фармацији; Алкалоиди; Деривати алкалоида орнитина, лизина и никотинске киселине; Алкалоидни деривати фениаланина, тирозина, хистидина и триптофана; Стероидни и терпенски алкалоиди; Хетерозиди (гликозиди); Једноставна фенолна једињења у биљкама; Полифенолна једињења у биљкама; Кумарини, лигнани, и флавоноиди; Хинони, цијаногени и сумпорни хетерозиди; Монотерпенски и кардиотонични хетерозиди; Сапонозиди и танини; Терпени и етарска уља; Ароматичне дроге.
Практична настава (вежбе)
Морфолошко-анатомске карактеристике основних органа биљног организма; Макроскопска, микроскопска и микрохемијска анализа биљних дрога; Основни фитохемијски поступци - методе екстракције, одвајања и идентификације; Екстракција алкалоида; Идентификација алкалоида општим и специфичним тестовима; Идентификација алкалоида TLC методом; Екстракција, квалитативно и квантитативно одређивање фенола; Екстракција, квалитативно и квантитативно одређивање флавоноида и кумарина; Екстракција и доказивање присуства хинoна у дрогама; Хемијски тестови за кардиотоничне, цијаногене и монотерпенске гликозиде. Квалитативно и квантитативно одређивање сапонозида и глукозинолата; Квалитативна и квантитативна анализа танинских дрога; Екстракција етарских уља; Квалитативна и квантитативна анализа етарских уља; TLC анализа монотерпена.

	Број часова активне наставе: 75
	Теоријска настава: 45
	Практична настава: 30
Остали часови: 120

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	
	писмени испит
	

	практична настава (вежбе)
	30
	усмени испит
	50

	колоквијум-и
	
	практични испит

	семинар-и
	
	
	



